钦定古今图书集成/明伦汇编/官常典/第567卷 > 张庄
## 钦定古今图书集成/明伦汇编/官常典/第567卷 > 张庄

按《宋史》本传：“庄，应天府人也。元丰三年，擢进士第，历
提举司、讲议司检讨官，出提举荆湖、夔州等路香盐
事，改提举荆湖北路常平、本路提点刑狱，进龙图阁
直学士、广南西路转运副使。王祖道既请立朱崖诸
州县，徙万安军，诏庄按覆相度，实与祖道相表里。祖
道召为兵部尚书，授庄集贤殿修撰、知桂州。祖道既”
留，以庄知融州。已而祖道徙福州，庄复知桂州。“秦安
化上三州一镇地土，及恩广监洞蒙光明、落安知洞
程大法、都丹团黄光明等纳”土共五万一千一百馀
户，二十六万二千馀人，幅员九千馀里。寻又奏“宽乐
州、安沙州、谱州四州、七源等州纳土计二万人，一十
六州，三十三县，五十馀峒，幅员万里。”蔡京帅百官表
贺，进庄兼黔南路经略安抚使、知靖州。王子武者，惠
恭皇后族子也。靖州界接平、允、从三州，子武欲通之，
因请复元祐所弃渠阳军。渠阳既城，迺上言：“湖北至
广西，繇湖南则迂若弓背，自渠阳而往，犹弓弦耳。”因

阳蛮酋扬惟聪请讨之，子武以闻，朝议谓其生事，罢
子武。未几，安化蛮纳土，庄遣黄忱往筑州城。忱，蛮将
也，知蛮情伪，力言不可。庄怒，遣忱护筑淡州，别遣胡
超、侬昌等筑安化城，果为蛮所揜，超等没者几千人。
中书舍人宇文粹中言：“祖道及庄擅兴师旅，启衅邀
功，妄言诸蛮效顺，纳款得地，当时柄臣揽为绥抚四
夷之功，奏贺行赏，张皇其事，自昔欺君，无大于此。”朝
廷既追贬祖道庄，责舒州团练副使，永州安置。再贬
连州，移和州，起和荆南府，徙江宁，复进徽猷阁直学
士，历知渭、亳、襄州、镇江东平府。宣和六年，坐缮治东
平城不加功辄复摧圯，降两官，提举嵩山崇福宫。卒，
赠宣奉大夫。